पाएं अपने शहर की ताज़ा ख़बरें और फ्री ई-पेपरडाउनलोड करें
कस्बे में स्थित अतिप्राचीन बावडिय़ां देखरेख के अभाव में अस्तित्व खोती जा रही हैं। कभी ग्रामीणों के जलस्रोत का जरिया रही यह बावड़ियां अब कचरा पात्र बनती जा रही हैं।सकतपुर व खानपुरिया में प्राचीन समय में राजा, महाराजाओं ने बावड़ियाें का निर्माण करवाया था। बुर्जुगों का कहना है कि यह बावड़ियां तहसील क्षेत्र में अलग ही पहचान रखती थी। इन बावड़ियों से पूरा गांव पानी भरता था। मवेशियों के लिए खेळें भरी जाती थी। ग्रामीण कृष्णमुरारी शर्मा, रघु बैरागी, महेंद्र पोटर सहित कई ग्रामीणों ने बताया कि दो दशक पूर्व खानपुरिया, बिछालस, शेरगढ़, रिछंदा, धूमेन, सकतपुर सहित कई गांवों में कुओं, बावड़ियों में साल भर पर्याप्त पानी रहता था। सारसंभाल के अभाव में बावड़ियों का अस्तित्व खत्म हो रहा है। क्षेत्र के ग्रामीणों ने राज्य सरकार से इनका जीर्णोद्धार कराने की मांग की है। ताकि ग्रामीणों के लिए यह फिर से उपयोगी बन सकें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn